אקשור היא כלי מצוין לעבודת איפיון ופרוטוטייפינג למתקדמים, אבל היא סובלת מכמה חסרונות בולטים. היתרונות של אקשור הם היכולות המתקדמות בכל הנוגע לשרטוט דיאגרמות (למעט כמה באגים מעצבנים), Wireframing, ובעיקר בניית פרוטוטייפים ברמת תפקוד גבוהה ביותר. אם יש לכם, למשל, צורך לייצר מודל עובד לצרכי הצגה ללקוח או למשקיע, אז אקשור הוא כלי שאין לו מתחרים. היא גם מאפשרת הנד-אוף לפיתוח ברמה סבירה, אבל פחות נוחה מאשר בפיגמה, למשל. כל שאר הפרמטרים, אקשור קצת נשרכת מאחור, ואו שאין לה את היכולות בכלל, או שיש והן פרימיטיביות. זו תוכנה מותקנת (Windows Native), ולכן כל ההתנהלות שקשורה לקולבורציה היא מוגבלת יותר בהגדרה. מה עוד שאקשור לא שמו על זה מספיק דגש במרוצת השנים, ולכן יש לה יכולות מוגבלות של עבודה בו-זמנית בצוות, וחוויה מוגבלת ועל גבול הגרועה בכל הנוגע ל-Comment/Suggest על גבי התוצרים. חסרונות גדולים נוספים: איטית, מוגבלת מאוד ביכולות התיבנות שלה, מה שאומר הרבה עבודה סיזיפית איפה שאפשר היה למנוע אותה, ושהיא שהיא לא מותאמת בכלל לעבודת UI (עיצוב ממשק), מה שאומר שאת התוצרים של אקשור צריך ליצא לתמונות, ואז לקחת אותן לכלי שמותאם לעבודת UI. בנוסף, חווית המשתמש שלה השתפרה עם השנים, אבל היא עדיין נחותה מזו של פיגמה, היא מורכבת ללמידה, והיא יקרה – לפחות פי 2 מאשר הגרסה בתשלום של פיגמה, ופי אינסוף יקרה מהגרסה החינמית של פיגמה  אם המטרה שלכם לא כוללת בניית פרוטוטייפים מורכבים, על גבול המוצר העובד לצרכי POC למשל, אז היא לא הכרח. אחלה לידע כללי, אבל לא הכלי הראשון ללמוד לצורך עבודת UX/UI.